b'\n_START_ARTICLE_\nKirov klas\xc4\x97s kreiseris\n_START_SECTION_\nApra\xc5\xa1ymas\n_START_PARAGRAPH_\nLaive 1600 patalp\xc5\xb3 i\xc5\xa1 kuri\xc5\xb3 140 - vienvie\xc4\x8di\xc5\xb3 ir dvivie\xc4\x8di\xc5\xb3 kaju\xc4\x8di\xc5\xb3 mi\xc4\x8dmanams ir karininkams, 30 kubrik\xc5\xb3 j\xc5\xabreiviams ir vir\xc5\xa1iloms (6-30 \xc5\xbemon\xc4\x97ms), 220 tambur\xc5\xb3, 49 koridoriai, kuri\xc5\xb3 bendras ilgis vir\xc5\xa1 20 km, 15 du\xc5\xa1o patalp\xc5\xb3, 2 pirtys, viena sauna su baseinu, medicininis blokas su izoliatoriumi, vaistine, rentgeno kabinetu, ambulatorija, odontologo kabinetas ir operacin\xc4\x97. Atominio reaktoriaus pagaminamos elektro ir \xc5\xa1ilumin\xc4\x97s energijos u\xc5\xbetekt\xc5\xb3 \xc5\xa1imtat\xc5\xabkstantiniam miestui apr\xc5\xabpinti.\n_START_SECTION_\nGranit P-700 (NATO SS-N-19 Shipwreck)\n_START_PARAGRAPH_\nP-700 Granit - tre\xc4\x8dios kartos prie\xc5\xa1laivin\xc4\x97 sparnuotoji raketa. Pagrindinis Kirov klas\xc4\x97s kreiseri\xc5\xb3 ginklas. Raketos ilgis - 10 m, skersmuo - 0,85 m. Raketos mas\xc4\x97 7 tonos. Did\xc5\xbeiausias greitis 2,5 M. Kovin\xc4\x97 galvut\xc4\x97 sveria 750 kg, kuri gali b\xc5\xabti pakeista atominiu u\xc5\xbetaisu iki 500 kt.'